Nassigurak li mhux ser tidħaq wisq Saqsieni kontx ili hawn u qalli li kelli franciz tajjeb ħafna , qal ukoll li kien hemm min kien ilu hawn 10 snin u ma jitkellimx hekk . Ghogbitni li qalli hekk imma ma tantx emmintu għax : 1 . kien qed ibeghli polza ta' l- assigurazzjoni allura kellu kull interess joqgħod ihawwadni , 2 . ta' spiss nitħawwad fil- kliem , 3 . huwa salesman ta' l- insurance u hu bejjiegħ tal- karozzi part - time f' ġieh il- madonna , jekk ma jafx jigdeb hu ħadd ma jaf ! Fl- aħħar kien hemm it- tpaċpiċ tas- soltu - taf int . . . minn fejn intom , eċċ eċċ . Hu qal li kunjomu Awstrijakk ( u jidher ! għalkemm forsi ser inpinġih ħażin għax kien raġel charmant fil- manjieri tiegħu kien jidher naqra t- tip li jivvota għall- Haider . Iddarrass vizibilment meta skopra li hemm element gharbi fil- lingwa tagħna . . . meta tfajt naqra ilma fuq in- nar billi ghedtlu li l- lingwa fiha influss kbir ta' kliem ġejjin mit- taljan ikkalma ftit u donnu ma hassux daqshekk skomdu li xorob il- guws li offrejnielu minn tazza li ma missitx esklussivament ma' xuftejn arjani , imma xorta . . . ) Insomma hawn tiskopri kemm anke bejn il- kultura maltija tiegħi ( italo - anglofano ) u dik frankofona hemm baħar jaqsam . Is- sarkazmu u d- derisjoni , parikolarment l- awtoderisjoni , huma xi ħaġa normalissimi fil- humour malti . . . " għandkom il- familja Malta nimmagina hux ? " " x' jagħmlu fil- hajja ? sajjieda ? " ( bejni u bejn ruħi . . " sajjieda almaduwwi ? ! " ) " ah ! istra ! " qalli impressjonat qisni ghedtlu li missieri l- prim ministru u ommi l- president . Il- humour bruxellois ( taħlita ta' humour franciz [ blergh ] u olandiza [ simili għall- ingliz imma iktar salvaġġa ] ) qed imut biex jieħu postu humour kompletament franciz . Brussell li fiz- żmien kienet Fjamminga daqs kemm kien frankofona qed isir dejjem iktar u iktar frankofona - u l- humour qed ibagħti minħabba dan . Dawn huma d- distanzi psikoloġiċi ta' meta tkun barrani - dawn iċ- ċajt li m' humiex daqshekk tad- daħq imma jifqgħu l- poplu tal- pajjiż adottat tiegħek jew int , u ċ- ċajt anglo - italo tiegħek forsi sottili jew distanti wisq għal xi ħadd li ma trabbiex jara Mai Dire Gol u Black Adder . Huma kulturi differenti , u anke jekk nghix hawn għal snin u snin u nara kull farsa li qatt eżistiet b' jew ( RIP ) naħseb xorta jkun hemm distanza bejniethna . Mhux tant għax ma jdaħħqux imma għax idahhqu b' mod differenti - idahhqu b' mod li jikkorespondi mal- lingwa tagħhom - mod konservattiv , superfiċjalment studjat u formali żżejjed . Interessanti li ċerti komiċi bħal li jissemmew fil- Guardian qed jippruvaw jiftħu t- triq bejn iz- żewġ kulturi . Triq li hemm bżonn tinfetaħ mill- iktar fis possibbli . Il- passat mhux garanzija tal- futur Inkredibbli xi jwaddabblek il- Google xi minn daqqiet . L- eroj iz- żgħar li għamluna , imma li ftit nies jiftakru / jafu . Timmaginaw lill- Hitler imur sa restaurant indjan u jordna tiġieġ tikka massala , naqra ross u naan tal- ġobon ? Jekk le , m' ghandkomx ħafna immaginazzjoni . Certu ( oops . . . razzjalist ridt ngħid ) iva . Hemm xi Malti fuq paġna nru 7 wkoll li jħobb l- ikel " etniku " taljan / malti . U ngħid jien , jekk ma jridux il- barranin f' pajjiżhom ser jissajru waħedhom dawn ? Jintefa' wara t- jsajjar jew ? Jew l- ispirtu tad- ser iqum mill- aldilà biex jurina r- riċetti sigrieti tiegħu ta' kif jissajjar l- aqwa Tom Yam Guang li qatt doqna . Darba fuq l- internet rajt poster li kien jgħid " Multikulturalizmu . Tibilghux is- sunnara " . Imma ħa ngħidlek , aħjar tibla' sunnara milli furkettata sawerkrawt bil- mustarda ta . . . Ħadd aktar ħlief il- ( li biddel ismu għal ) jaqra l- previżjonijiet tat- temp . X' hemm isbaħ milli tiġi lura mis- safar sfurzat ta' kull xahar ( minħabba xogħol , ikolli mmur post li ) u ssib il- bieb tiegħek imbagħbas , b' nofs il- gemb issegat biex jaslu għas- serratura , kif ukoll l- iskumdita psikoloġika kbira meta jkollok toħroġ għax taf li jistgħu jiġu jispiċċaw ix- xogħol li bdew meta jridu u int ma tista' tagħmel xejn . U meta tibda titkellem tibda tisma' li m' intix l- ewwel wieħed . Wahda kienet ilha Brussell jumejn u xi ħadd taha xebgħa sew biex johdilha l- basket . L- ieħor ukoll . L- oħra xi ħaġa simili . Kull min inkellem ġralu xi ħaġa , tista' tgħid bla eċċezzjoni - vera hemm element ta' " jien ukoll jien ukoll " fil- biċċa , imma mhux hekk biss naħseb . L- oħra taħdem miegħi baqgħu ifarrkulha l- ħġieġa tal- karozza ( tliet darbiet f' ġimgħa sakemm fl- aħħar kellha taqla' l- istereo tal- karozza hi stess u tħallih fuq is- sit billi hekk riedu ) , persuna oħra qal li li riedu ċ- ċwievet tal- karozza tiegħu u kull ma għamlu sempliċiment ħabtulu u meta fetaħ ( taw xebgħa sew lill- mara għax bdiet tghajjat isterikament ) xejrulu pistola ma' rasu u kellu , bħaċ- ċuċ , imur iġib iċ- ċwievet mill- kamra tas- sodda u jtihomlom . L- istejjer tal- waħx li joħorġu f' gazzetti reġjonali " tal- populin " bħad- u ( u anke gazzetti serji bħal- ) dwar xi miġnun li tefa' waħda quddiem għax ma tatux il- baskett jibdew isiru iktar plawsibbli , bil- qgħad issa jilħaq it- 28 % f' din il- belt , l- istatistiċi li ħsibt kienu ezagerati fil- Guardian dwar kriminalità ( iktar minn tliet darbiet il- kriminalità ta' Londra jew Pariġi - partikolarment kriminalità vjolenta ) , u żgur m' inix ser intawwal ilsieni iktar ma' min idejjaqni jew indur - bla inkwiet ta' xejn - kwartieri insalubrijusi fit- tard wara xi kunċert minflok naqbad taxi . In- nies tal- guide books m' humiex nies soft mid- dehra : il- possibbilita' li taqla xebgħa papali biex johdulek żarbun ġdid teżisti . Imma hawn jien . Bil- bieb nofsu ssegat ( u ta' quddiemi ukoll ) . Erba' infrazzjonijiet fil- blokk ( blokk modest fejn jgħixu taħlita vasta ta' nies ) tagħna din il- ġimgħa u l- pulizija li jidhru pjuttost jitnejku . La marki tas- swaba , la traċċi , ma ħadu xejn . U meta nara li l- ġar tiegħi Fernando għamel nota mal- bieb komuni ta' barra biex dejjem jissakkar u xi ħadd jikteb " inutile " ( le mhux jien kont ) man- nota iktar ninħaraq . " U żgur " għedna jien u hu " mhux lilhom ġew jemmerdejaw - lilna ! " Darba jien , Anita , Mejlak u David konna qed niċċajtaw li billi ġejjin wisq Maltin 'l hawn missna niktbu li ħriġna u billi semgħu lingwa speċi ta' gharbija tawna xebgħa , imbagħad hadulna l- flus , eċċ . f' lejl wieħed . Il- proverbju russu ( jew ciniz ? ) naħseb ġieli smajtuh : attent x' tixtieq , ix- xewqa tista' ssir realtà . U fil- fatt . . . attenti qabel ma tigu 'l hawn u min qiegħed hawn redoublez de prudence kif jgħidu . Tista' tigri lilkom ukoll . NOTA DWAR IT- TITLU : Mehuda minn dokumentarju eċċellenti jismu dwar graffitti li sar fil- bidu tas- snin 80 . Writer kien qed jgħid x' kiteb fuq gemb ta' tren sotteranju ( l- ewwel waħda kienet tgħid " all you see is " u t- tieni " crime in the city " ) . Il- forum magħluq Il- magħluq . Dan il- forum li kont ikkreajt jien kien inħoloq sabiex jiġu diskussi l- affarijiet li ma stajniex għax tant kienu jitwalu l- kummenti fuq il- blogg ta' xi ħadd li ta' min tibda post ieħor id- diskorsata ( u jien ġieli kont ninsa lil min ħallejt kumment biex nara kienx hemm risposti allura ghedt ) . Sfortunatement iz- żmien ( timing ) li għażilt jien kien terribbli għax kienet qed tispiċċa l- burraxka ta' interess li kien hemm għall- bloggs u dawk id- diskursati twal kienu qed jispiċċaw ukoll . Barra minn dan ma naħsibx li ppromovejtu biżżejjed . Fi kliem oħra l- forum kien falliment u m' hemmx bzonnu iktar . Il- Maltin ( partikolarment il- Maltin intellettwali ) huma wisq ta' waħedhom , solitarji u forsi mhux daqshekk solidari biex jagħmlu xi ħaġa komuni allura affarijiet bħall- forum , , u anke - sa ċertu punt - jbatu biex jibqgħu ħajjin . M' hemmx sens ta' koeżjoni , kamaraderì jew solidarjetà ( qed nevita l- kelma egocentricità ) bejn l- intelletwali Maltin * . M' hemmx x' tagħmel - hekk huma l- affarijiet ( u mhux neċessarjament ħżiena hekk lanqas , għalkemm mhux neċessarjament tajbin lanqas ) . U taħsbux li qed neskludi lili nnifsi lanqas . . . jien ukoll hekk sa ċertu punt . Ghal min ma jistax jgħix mingħajr forum ( ħa ! ) , nikkunsilljalu l- forum ta' l- i li għalkemm għandu deskrizzjonijiet insipidi tal- kontenut tal- forum hu l- forum Malti ideali biex tahli l- ħin targumenta fuq il- meriti tal- films oskuri ta' kontra dawk ta' Scorsese jew jekk il- White Stripes humiex tan- nejk jew le , liema hu l- aqwa ktieb ta' , jekk kienx jew l- aqwa film trash taljan . Normalment l- affarijiet jispiċċaw fir- relm ta' l- astratt ludesk jew tispiċċa f' nofs u tiġbed tnejn meta tinduna li saru t- 3 ta' wara nofsinhar u għadek bil- pigama u m' għamilt xejn li kellek ippjanat illum u hlejt ġurnata leave . . . biss vera post sabiħ jekk għandek kwarta x' toqtol qabel ma toħroġ . * Test biex tagħraf jekk intix veru intellettwali Malti : trid tiddarass kull darba li ngħid il- kliem " intellettwali maltin " jew " intellettwali malti " u int stess qatt ma tużahom ħlief b' mod dispregattiv u tħobb tuża l- kliem " psewdo - intellettwali " minflok ( dejjem b' mod dispregattiv . ovvjament ) . Trid ukoll tirrifjuta b' mod vigoruz ħafna kull nozzjoni li int , kont jew qatt xi darba tkun " intellettwali " , u - preferibbilment - tilgħabha tal- working class anke jekk int piccolo borghese sal- bajd . Tajjeb hekk ? FYI : Cory Doctorow ( l- editur ta' ) ser jagħti nhar it- tlieta ( 24.01 . 06 ) il- dwar " de toekomst van digitale televisie " ( il- futur tat- televisjoni diġitali ) Dan l- aħħar bdejt indur ftit qisni kelb ta' Sant' Umbert ( bħall- kelb ta' ) u l- fjut tiegħi wassalni 'l bogħod , hekk kif dejjem jagħmel . Forsi hemm minnkom diga sema' bil- fatt li hawn ammont enormi ta' kontejners abbandunati kullimkien fid- dinja . Ir- raġuni hi li b' li jiswa biex tagħmel kontejner ieħor fiċ- Ċina , irħas tixtrih ġdid u tabbanduna l- qadim milli tirranġah jew tibagħtu lura . L- idea li nixtri biċċa art irhisa imbagħad nixtri tliett mill- Olanda togħġobni . Tirrikjedi ċertu xogħol logistiku u u wisq probabbli ma nasalx għalija imma l- idea li tkun kważi waħdek , u d- daqs tad- dar tkabbarha u ccekkinha kif trid int tajba . Dawn id- djar tista' saħansitra tibnihom fi 3 ijiem qishom ġew mill- IKEA jew ħarġu minn enormi ( ħalliha trid tistenna xi 3 ġimghat biex jitfaccaw it- tekniċi tal- Belgacom u tas- Sibelga / Eaux Communales ) . Jekk xi darba tiddeċiedi tmur tgħix post ieħor tista' tieħu d- dar tiegħek fuq trakk tal- containers għal fejn tkun sejjer . L- aspett bebbuxxiju ta' din it- tip ta' arkitettura tappellali wisq . ( dokumentarju eċċellenti li ntwera fuq il- BBC 3 ) ( periti eċċezzjonali fl- opinjoni tiegħi , id- disinn semi - rudimentari tal- Guzman Penthouse [ Lot - Ek Buildings / Residential / Guzman Penthouse ] jogħġobni ħafna ) ( links u informazzjoni dwar djar pre - fabrikati modernisti ) L- ewwel l- Erika , issa l- Klein Familie . . . u r- relazzjonijiet franko - maltin ikomplu , erm , sejrin . X' int tagħmel b' dik it- trumbetta f' idek ? M' hemmx għalfejn ngħidu li s- sena 2005 kienet is- sena tal- bloggs u l- entuzjasmu tal- bidu naqas u " immatura " . Biss ma nħallux il- bloggs isiru moda li dak li jkun jinsiha bħal ma kienu s- siti personali meta fetaħ il- Geocities fil- bidu ta' l- internet . Mhux biex niftahar imma naħseb il- bloggs kienu l- iktar ħaġa innovattiva ( jew waħda mill- iktar insomma ) fuq ix- xena lokali fis- sena 2005 . Jien personalment , u żgur m' inix waħdi , ma rridx narahom jisparixxu . Kuntent nara li mhux aħna l- bloggers biss qed naqraw il- bloggs imma hemm ħafna nies barranin għall- bloggosfera li qed jaqrawhom , fosthom ċertu li jaħdem mal- British Council , organizazzjoni li dejjem interessatni għax dejjem kienet iġġib artisti innovattivi f' Malta , biss meta naqra kliemu kważi bla ma rrid naħseb f' dik il- blogg li kont ktibt dwar ( f' ħafna każi rridu nammettu li l- inovazzjoni mill- barranin ġejja mhux minn " ta' ġewwa " ) . . . insomma - sabiħ li tkun taf li hemm min qed jaqra l- bloggs tagħna almenu . X' jien kretin Dan il- lejl ma rqadtx għax għamilt kważi lejl sħiħ noħlom u nirridissinja s- servizz tat- trasport pubbliku Malti , bl- orarji u l- affarijiet kollha kif suppost - iġġib is- servizz tat- trasport pubbliku tagħna jaħdem kif suppost ( il- mapep u l- orarji ma' kull waqfa u kabina ta' l- informazzjoni ta' veru l- belt , kif ukoll reviżjoni tas- sistema . . . ma tiswix iktar minn Lm 8 , 000 . X' frustrazzjoni tara l- gvern jixtri xarabanks ġodda u jtihom lix- xufiera kważi bħala rigal biex tal- linja imorru jagħmlu l- vjeggi privati tagħhom meta taf li b' reviżjoni fis- sistema , cioe privatizazzjoni , konna nifrankaw eluf u eluf [ li stajna nuzawhom biex ineħħu l- asbestos minn , xi tgħidu ? ] u kien ikollna servizz diċenti . Ghandu tant ideat għall- privatizazzjoni l- gvern kif ma ħasibx fiha din ? Ghax fil- verita' jitnejku altament mill- ambjent u mit- trasport pubbliku tgħid ? Jew għax aħna poplu ma jafx joqgħod mingħajr karozza għal iktar minn jumejn - u l- ineficcjenza tal- karozzi tal- linja hi skuża komda ? ) . Insomma , dan l- imbarazz għamiltu kollu f' moħħi u ġieli ghamilta qabel din il- ħaġa . Nerga nirribatti . . . x' jien kretin . U kemm għandi ngħas . . . klikkjaw u qraw